BGRIM ควัก 9.12 ลบ. ลงทุนโซลาฟาร์มกัมพูชา 30 MW จ่อ COD ต.ค.ปีหน้า
BGRIM ควัก 9.12 ลบ. ลงทุนโซลาฟาร์มกัมพูชา 30 MW จ่อ COD ต.ค.ปีหน้า เพื่อขายไฟฟ้าให้แก่การไฟฟ้าประเทศกัมพูชา ระยะเวลาซื้อขายไฟฟ้า 20 ปี
BGRIM ควัก 9.12 ลบ. ลงทุนโซลาฟาร์มกัมพูชา 30 MW จ่อ COD ต.ค.ปีหน้า เพื่อขายไฟฟ้าให้แก่การไฟฟ้าประเทศกัมพูชา ระยะเวลาซื้อขายไฟฟ้า 20 ปี
18 พ.ย. 2562

บริษัท บี.กริม เพาเวอร์จํากัด (มหาชน) หรือ BGRIM แจ้งผ่านตลาดหลักทรัพย์แห่งประเทศไทย (ตลท.) ว่า เมื่อวันที่14 พ.ย. 2562 บริษัท บี.กริม โซลาร์เพาเวอร์1 จำกัด (บริษัทย่อยที่บริษัทถือหุ้นร้อยละ100) ได้บรรลุข้อตกลงในการเข้าทำสัญญาโอนหุ้น กับ นายปราโมทย์เหล่าเจริญวงศ์ ซึ่งมิได้เป็นบุคคลที่เกี่ยวโยงกันของบริษัท เพื่อรับโอนหุ้นทั้งหมด (ร้อยละ 100) ในบริษัท เรย์เพาเวอร์ซัพพลาย จำกัด หรือ Ray Power Supply Co., Ltd. (บริษัทเจ้าของโครงการ) มูลค่าซื้อขายหุ้นรวม 300,000 ดอลลาร์สหรัฐอเมริกา หรือเทียบเท่าประมาณ 9.12 ล้านบาท (อ้างอิงอัตราแลกเปลี่ยนเงินตราต่างประเทศ ณ วันที่ 14 พ.ย.2562) ซึ่งเป็นไปตามหลักการที่ได้รับอนุมัติโดยที่ประชุมคณะกรรมการบริษัท เมื่อวันที่ 13 พ.ย. 2562 ทั้งนี้การโอนหุ้นดังกล่าวอยู่ระหว่างการพิจารณาอนุมัติจากกระทรวงเหมืองแร่และพลังงาน (Ministry of Mines and Energy) และหน่วยงานที่เกี่ยวข้องของประเทศกัมพูชา
โดย บริษัท เรย์เพาเวอร์ซัพพลาย จำกัด เป็นผู้ได้รับสิทธิในการพัฒนาโครงการโรงไฟฟ้าพลังงานแสงอาทิตย์แบบติดตั้งบนพื้นดิน ตั้งอยู่ที่เมืองศรีโสภณ จังหวัดบันทายมีชัย (หรือ บ็อนเตียย์เมียนเจ็ย) ประเทศกัมพูชา ตามสัญญาซื้อขายไฟฟ้า ขนาด 30 เมกะวัตต์เพื่อขายไฟฟ้าให้แก่การไฟฟ้าประเทศกัมพูชา (Electricite Du Cambodge – EDC) ระยะเวลาซื้อขายไฟฟ้า 20 ปี มีกำหนดการเริ่มจำหน่ายไฟฟ้าเชิงพาณิชย์ภายในเดือนตุลาคม 2563 โดยโครงการดังกล่าวยังอยู่ระหว่างขั้นตอนการพัฒนาเพื่อให้การเข้าลงทุนข้างต้นเสร็จสมบูรณ์ซึ่งบริษัทจะรายงานความคืบหน้าให้ทราบต่อไป